Også [[Madrid]] havde fordel af et tilbud, hvor begivenhederne ville foregå tæt på hinanden. Byen havde et velfungerende [[Undergrundsbane|metrosystem]], og byen har stor erfaring i at afholde store idrætsbegivenheder. Desuden blev ansøgningen støttet af prominente navne som kong [[Juan Carlos]], ministerpræsident [[José Luis Rodríguez Zapatero]] samt sportsstjerner som [[tennis]]spilleren [[Rafael Nadal]] og [[fodboldspiller]]en [[Raúl]]. Blandt indvendingerne mod Madrid som vært var det mest væsentlige, at legene normalt ikke gives til to europæiske byer efter hinanden, og med [[London]] som vært for [[sommer-OL 2012]] skulle man se bort fra denne uformelle regel for at vælge Madrid. Desuden var det ikke så mange år siden, at [[Barcelona]] var vært (i [[sommer-OL 1992|1992]]). Endvidere var IOC ikke helt tilfreds med spansk idræts tiltag for bekæmpelse af [[doping]], lige som der var en vis frygt for [[terrorisme|terroranslag]] fra [[ETA]].<ref>[http://spn.dk/article1833332.ece "Madrid har erfaringen"], spn.dk, 30. september 2009</ref>
Historie